Kabeldiefstal laat pendelaars tydelik gestrandFoto: Facebook via Metrorail Gauteng. Metrorail-dienste tussen Pretoria en Johannesburg is Woensdagoggend tydelik ontwrig as gevolg van gesteelde kabels op albei lyne by Olifantsfontein. Volgens Metrorail kon tegniese spanne die gesteelde kabels teen 08:00 vervang. Die trein wat tussen Kaalfontein en Olifantsfontein loop, is weer in diens asook die trein tussen Pretoria en Johannesburg. Die maatskappy het vir geduld van pendelaars en werkgewers gepleit weens moontlike vertragings. Sowat twee miljoen pendelaars word daagliks in Gauteng, die Wes-Kaap, KwaZulu-Natal en die Oos-Kaap deur Metrorail vervoer. Die passasierspooragentskap van Suid-Afrika (Prasa) besit 317 van die 468 stasies van waar Metrorail sy dienste bedryf. Transnet Freight Rail besit die oorblywende stasies. Foto: Facebook via Metrorail Gauteng.